Predkladacia správa

V dňoch 28. mája 2018 až 8. júna 2018 sa uskutočnilo v Ženeve 107. zasadnutie Generálnej konferencie Medzinárodnej organizácie práce (ďalej len ”konferencia”), ktorého hlavným bodom boli v rámci prvého kola dvojkolovej rozpravy práce na novom dohovore, ktorý bude zameraný na prevenciu násilia a obťažovania vo svete práce.

Konferencie sa zúčastnila trojstranná delegácia Slovenskej republiky v súlade s uznesením vlády SR č. 152 zo dňa 11. apríla 2018.

Texty prijatých záverov a dokumentov na konferencii môže Ministerstvo práce, sociálnych vecí a rodiny SR, ako aj iné rezorty využiť pri legislatívnej činnosti a inej činnosti v rámci svojej vecnej pôsobnosti a najmä ako podkladové informácie pre záverečné kolo tvorby nového dohovoru, ktorý by mal byť prijatý Generálnou konferenciou v roku 2019.